Kontinentinė ledo ritulio lyga

Kontinentinė ledo ritulio lyga (KHL) – antra pagal pajėgumą po NHL ledo ritulio lyga pasaulyje. Įsteigta 2008 m.

Joje žaidžia komandos iš Europos ir Azijos (Rusijos, Baltarusijos, Kinijos, Kazachstano). Lygos pagrindą sudaro buvusios Rusijos Superlygos klubai. 23 komandos rungtyniauja dviejose grupėse. Čempionate 20 komandų atstovauja Rusijai, o kitų valstybių žaidžia po vieną komandą.

2012 m. Slovakijos klubas „Lev Poprad“ pasitraukė dėl finansinių sunkumų, 2014 m. taip pat ir Čekijos „Lev Praha“ klubas. 2017 m. Kroatijos klubas „Medveščak“ grįžo į Adrijos lygą dėl finasinių sunkumų. 2019 m. Slovakijos klubas „Slovan“ grįžo į Slovakijos lygą dėl finansinių sunkumų. Po 2022 m. Rusijos invazijos į Ukrainą pasitraukti nusprendė Latvijos Rygos „Dinamo“, Suomijos „Jokerit“ komandos.

 Šaltiniai 

Kategorija:Ledo ritulio lygos